17.2.2015. Službeni list Europske unije L 41/11 UREDBA KOMISIJE (EU) 2015/245 od 16. veljače 2015. o provedbi Uredbe (EZ) br. 1177/2003 Europskog parlamenta i Vijeća o statistici Zajednice o dohotku i životnim uvjetima (EU-SILC) u pogledu popisa za 2016. godinu ciljnih sekundarnih varijabli koje se odnose na pristup uslugama (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 1177/2003 Europskog parlamenta i Vijeća od 16. lipnja 2003. o statistici Zajednice o dohotku i životnim uvjetima (EU-SILC) ('), a posebno njezin članak 15. stavak 2. točku (f), budući da: (1) — Uredbom (EZ) br. 1177/2003 uspostavljen je zajednički okvir za sustavnu izradu europske statistike o dohotku i životnim uvjetima. Cilj mu je osigurati usporedive i aktualne transverzalne te longitudinalne podatke o dohotku te o razini i strukturi siromaštva i socijalnoj isključenosti na nacionalnoj i europskoj razini. (2) — U skladu s člankom 15. stavkom 2. točkom (f) Uredbe (EZ) br. 1177/2003, svake godine donose se provedbene mjere za specifikaciju ciljnih sekundarnih područja i varijabli koji će se te godine uključiti u transverzalnu komponentu EU-SILC-a. Stoga se trebaju donijeti provedbene mjere za specifikaciju ciljnih sekundarnih varijabli i njihovih identifikatora za modul za 2016. o pristupu uslugama. (3) — Mjere predviđene ovom Uredbom u skladu su s mišljenjem Odbora za europski statistički sustav, DONIJELA JE OVU UREDBU: Članak 1. Ciljne sekundarne varijable i identifikatori za modul za 2016. o pristupu uslugama, dio transverzalne komponente EU-SILC-a, navedene su u popisu koji se nalazi u Prilogu. Članak 2. Ova Uredba stupa na snagu dvadesetog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 16. veljače 2015. Za Komisiju Predsjednik Jean-Claude JUNCKER (!) SLL 165,3.7.2003., str. 1.